paragraph_text: Kao prvi Europljanin, Bartolomeu Diaz je do rta doplovio 1488. godine. Cabo das Agulhas na portugalskom znači "rt igala". Pomorci su mu vjerojatno dali to ime zbog velikog broja stijena, hridi i grebena u vodama oko njega. Prema drugoj teoriji, ime je dobio po igli na kompasu. Kako je u 15. stoljeću na tom mjestu magnetna deklinacija bila 0°, igla na magnetu je pokazivala točno prema zemljopisnom sjevernom polu.